ananddey/assamese-wiki-corpus huggingface dataset:
ৰূপল পেটেল

ৰূপল পেটেল দত্ত (ইংৰাজী: Rupal Patel; জন্ম: ১৯৬৮) এগৰাকী ভাৰতীয় অভিনেত্ৰী। ভাৰতৰ অন্যতম দীৰ্ঘদিনীয়া ধাৰাবাহিক সাথ নিভানা সাথিয়াত (২০১০–২০১৭) কোকিলা মোডীৰ চৰিত্ৰত কৰা অভিনয়ৰ বাবে তেওঁ বিশেষভাৱে পৰিচিত। তেওঁৰ আন উল্লেখযোগ্য চৰিত্ৰসমূহৰ ভিতৰত য়ে ৰিস্তে হ্যায় প্যাৰ কেত মীনাক্ষী ৰাজবংশ আৰু তেৰা মেৰা সাথ ৰাহেত মিথিলা মোডী অন্যতম।

প্ৰাৰম্ভিক জীৱন

১৯৬৭ বা ১৯৬৮ চনত বোম্বাইত জন্মগ্ৰহণ কৰা পেটেল এগৰাকী গুজৰাটী লোক। বাণিজ্য শাখাৰ স্নাতক ডিগ্ৰী থকাৰ উপৰি তেওঁ নতুন দিল্লীৰ নেচনেল স্কুল অৱ ড্ৰামাত অভিনয়ৰ প্ৰশিক্ষণ লৈছিল। তেওঁৰ 'পেনোৰামা আৰ্ট থিয়েটাৰ' নামৰ এখন থিয়েটাৰ গোট আছে, যি শিশু নাটৰ লগত জড়িত।

অভিনয় জীৱন

কেৰিয়াৰৰ সংগ্ৰাম (১৯৯১–২০০৯)

পেটেলে প্ৰথমে বলিউডত নিজৰ ভাগ্য পৰীক্ষা কৰাৰ সিদ্ধান্ত লৈছিল আৰু ১৯৯১ চনৰ চলচ্চিত্ৰ অন্তৰ্ণাডত এটা সৰু চৰিত্ৰৰ জৰিয়তে আত্মপ্ৰকাশ কৰিছিল। ইয়াৰ পিছত তেওঁ বলিউদৰ আন কিছুমান চলচ্চিত্ৰ যেনে সুৰজ কা সাতৱা ঘোঁড়া (১৯৯২), পপীহা (১৯৯৩), মাম্মো (১৯৯৪) আৰু সমৰ (১৯৯৯) আদিত অভিনয় কৰিছিল যদিও সেইসমূহ চৰিত্ৰই বিশেষ দৃষ্টি আকৰ্ষণ কৰিব পৰা নাছিল। ইয়াৰে কেইখনমান চলচ্চিত্ৰ পৰিচালনা কৰিছিল শ্যাম বেনেগালে।

বলিউডত কাম কৰাৰ পাছত, পেটেলে ২০০১ চনত হিন্দী টেলিভিছন জগতত প্ৰৱেশ কৰে আৰু ষ্টাৰ প্লাছৰ জৰিনা মেহতাৰ ধাৰাবাহিক শগুনত লখী চৰিত্ৰত অভিনয় কৰে। ২০০২ চনত তেওঁক সৌ দাদা শাশুনাত আশালতাৰ চৰিত্ৰত দেখা গৈছিল আৰু পিছলৈ ছনী এণ্টাৰটেইনমেণ্ট টেলিভিছনৰ বিখ্যাত অপৰাধমূলক ধাৰাবাহিক ক্ৰাইম পেট্ৰ’লৰ কেইটামান খণ্ডত অভিনয় কৰিছিল।

২০১৯ চনৰ জানুৱাৰী মাহত তেওঁ জি টিভিত প্ৰতীক শৰ্মাৰ ধাৰাবাহিক মনমোহিনীত উষা/কুবৰ্জা হিচাপে এটা কেমিঅ' চৰিত্ৰত অভিনয় কৰিবলৈ চুক্তিবদ্ধ হয়। ২০১৯ চনৰ মাৰ্চৰপৰা ২০২০ চনৰ অক্টোবৰলৈ তেওঁ ষ্টাৰ প্লাছত সম্প্ৰচাৰিত ডাইৰেক্টৰছ কুট প্ৰডাকচনৰ ধাৰাবাহিক য়ে ৰিস্তেই হেইন প্যাৰ কেত মীনাক্ষী ৰাজবংশ কাপাড়িয়াৰ ধূসৰ চৰিত্ৰটো ৰূপায়ণ কৰিছিল।

২০২০ চনৰ অক্টোবৰত পেটেলে সাথ নিভানা সাথিয়াৰ দ্বিতীয় ছিজন সাথ নিভানা সাথিয়া ২ত পুনৰ কোকিলা মোডীৰ চৰিত্ৰত অভিনয় কৰে, যিখন ধাৰাবাহিকে য়ে ৰিস্তেই হেইন প্যাৰ কেৰ স্থান লৈছিল। যিহেতু এইটো এটা পৰিচয়মূলক অংশ আছিল, সেয়ে তেওঁক ধাৰাবাহিকখনৰ ৩১টা খণ্ডত দেখা গৈছিল। ইয়াৰ উপৰি তেওঁ গেংছ অৱ ফিল্মিস্তানত অতিথি হিচাপে উপস্থিত হৈছিল।

অন্যান্য কাম

পেটেল স্বচ্ছ ভাৰত অভিযান প্ৰকল্পৰ এগৰাকী ৰাষ্ট্ৰদূত আৰু ইয়াৰ বাবে কাম কৰি আহিছে; তেওঁৰ কামৰ বাবে ভাৰতৰ প্ৰধানমন্ত্ৰী নৰেন্দ্ৰ মোদীৰপৰা দুবাৰকৈ সন্মান লাভ কৰিছে। ইয়াৰে এটা সন্মান তেওঁ এখন পত্ৰৰ জৰিয়তে লাভ কৰিছিল।
-

২০২৪
নাথ – ৰিস্তো কি অগ্নিপৰীক্ষা
কৈলাসী দেৱী প্ৰতাপসিং

-
২০২৫

উড়নে কি আশা
-
}

তথ্যসূত্ৰ

বাহ্যিক সংযোগ

শ্ৰেণী:ভাৰতীয় টেলিভিছন অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
পাটাচোলা

পাটাচোলা(অৰ্থাৎ এঠেঙীয়া ) কলম্বীয় লোকগাথাৰ অৰণ্যনিবাসী এক মহিলা দানৱ। ইহঁতে সাধাৰণতে জংঘলৰ মাজত অকলে থকা পুৰুষ চিকাৰী বা কাঠকটীয়া সকলক লক্ষ্য কৰে, বিশেষকৈ তেওঁলোকে যদি মহিলাৰ বিষয়ে চিন্তা কৰে।

পাটাচোলাই সৌন্দৰ্যময়ী মোহিনী ৰূপত দেখা দিয়ে আৰু প্ৰায়ে চিকাৰৰ পৰিচিত প্ৰিয়জনৰ ৰূপ লৈ আহে। ই পুৰুষজনক সঙ্গীবোৰৰ পৰা আঁতৰাই গভীৰ অৰণ্যৰ মাজলৈ লৈ যায়। চিকাৰটো সম্পূৰ্ণভাৱে কৱলত অহাৰ লগে‌ লগে পাটাচোলাই নিজৰ ভয়ংকৰ, কুৎসিত ৰূপ প্ৰকাশ কৰে। ভেম্পায়াৰ-সদৃশ তীব্ৰ ৰক্ত-পিপাসাৰ এঠেঙীয়া দানৱে চিকাৰৰ মাংস খায় বা তেজ শোহে।

অৱস্থান

জনবিশ্বাস অনুসৰি, পাটাচোলা পৰ্বতমালা, গভীৰ জংঘল আৰু আন আন হাবিতলীয়া অঞ্চলত বাস কৰে। ই বিশেষকৈ নিশাৰ ভাগত কাষৰীয়া অঞ্চলৰ পুৰুষ চিকাৰী, কাঠকটীয়া, খনি-মজদুৰ, গাঁৱৰ গৰখীয়া আদিক আকৰ্ষণ কৰে। তেওঁলোকক পথভ্ৰষ্ট কৰি দৈনন্দিন কৰ্মত বাধা জন্মায় আৰু চিকাৰী কুকুৰবোৰক বিভ্ৰান্ত কৰে যাতে সঠিক পথ বিচাৰি নাপায়। পাটাচোলাক প্ৰকৃতি আৰু বন্য জীৱ-জন্তুৰ ৰক্ষক বুলি গণ্য কৰা হয়। অৰণ্য ধ্বংস কৰিবলৈ অহা মানুহৰ প্ৰতি ই নিৰ্দয় আচৰণ কৰে।

শাৰীৰিক বৰ্ণনা

পাটাচোলাৰ সৰ্বাধিক চিনাক্তযোগ্য বৈশিষ্ট্য হৈছে ইয়াৰ ঠেং মাত্ৰ এটা। ইয়াৰ একমাত্ৰ ঠেংটো গৰুৰ খুৰাৰ দৰে। এটা ঠেং থকা স্বত্বেও, ই জংঘলৰ মাজেৰে অতি দ্ৰুত গতিত চলিব পাৰে। পাটাচোলাৰ প্ৰকৃত ৰূপ অতি ভয়ংকৰ। ইয়াৰ এটা মাত্ৰ স্তন, টেলেকা ভয়ংকৰ চকু, বাঘ বা মেকুৰীৰ দৰে হিংস্ৰ দাঁত, আঁকোৰা নাক আৰু বহল ওঁঠ।

পাটাচোলাই সৌন্দৰ্যময়ী মহিলাৰ ৰূপ ধৰি পুৰুষসকলক আকৃষ্ট কৰে আৰু চিকাৰ ধৰাৰ পিছত হিংস্ৰ দাঁতেৰে তেজ শোহে। ই অন্য প্ৰাণীৰ ৰূপো ল'ব যাব পাৰে, যেনে :ডাঙৰ ক’লা কুকুৰ বা গৰুৰ দৰে ডাঙৰ জন্তু |

জেভিয়াৰ অ'কাম্পো লোপেজৰ মতে, মন ভাল লাগিলে পাটাচোলাই গছ‌ বা পৰ্বতৰ ওপৰত উঠি গান গায়।

তথ্যসূত্ৰ

শ্ৰেণী:বিশ্বৰ লোক গাথা
শ্ৰেণী:কাল্পনিক জীৱ
শ্ৰেণী:দক্ষিণ আমেৰিকাৰ লোক গাথা
শ্ৰেণী:ভেম্পায়াৰ
মহাত্মা ফুলে মিউজিয়াম

মহাত্মা ফুলে মিউজিয়াম হৈছে মহাৰাষ্ট্ৰৰ পুনাত অৱস্থিত এটি সংগ্ৰহালয়। ১৮৯০ চনত এইটো প্ৰতিষ্ঠা কৰা হৈছিল আৰু তেতিয়া এই সংগ্ৰহালয়টো পুনা উদ্যোগিক সংগ্ৰহালয় (পুনা ইণ্ডাষ্ট্ৰিয়েল মিউজিয়াম) নামেৰে জনা গৈছিল। পিছত ‘লৰ্ড ৰে মিউজিয়াম’ নামেৰে নামাকৰণ কৰা হৈছিল। ১৯৬৮ চনত ইয়াক মহাত্মা ফুলে মিউজিয়াম নাম দিয়া হয়।

বিভাগ সমূহ

সংগ্ৰহালয়টোত কিছুমান ছবি, চাৰ্ট, মডেল আৰু যন্ত্ৰ আৰু বিজ্ঞানৰ আৰ্হি থকা শাখা আছে। প্ৰদৰ্শিত বস্তুবোৰ উদ্যোগ আৰু অভিযান্ত্ৰিক, ভূতত্ত্ব আৰু খনিজ, হস্তশিল্প আৰু কুটিৰ উদ্যোগ, কৃষি, বনাঞ্চল, প্ৰাকৃতিক ইতিহাস আৰু অস্ত্ৰাগাৰৰ সৈতে সম্পৰ্কিত। অস্ত্ৰাগাৰত মোগল আৰু মাৰাঠা যুগৰ অস্ত্ৰ আছে। পুনে জিলাৰ বিভিন্ন কিলাৰ বিৱৰণ দিয়া চাৰ্ট আছে। প্ৰাকৃতিক ইতিহাস শাখাত বিভিন্ন প্ৰজাতিৰ প্ৰাণী, চৰাই, পোক-পতংগ, সাপ আৰু মাছৰ সংগ্ৰহ আছে। ঔদ্যোগিক শাখাত ভাৰতীয় জল-বৈদ্যুতিক আৰু জলসিঞ্চন প্ৰকল্প আৰু তেল শোধন পদ্ধতিৰ আৰ্হি আছে যি বৈজ্ঞানিক কৃষিৰ বিষয়ে ব্যাখ্যা কৰে। ইয়াত প্ৰাচীন প্ৰযুক্তি আৰু মিউজিঅ'লজী আদিকে ধৰি বিভিন্ন গুৰুত্বপূৰ্ণ বিষয় সামৰি লোৱা বহুতো কিতাপ আছে।

বি ভি ঘৰপুৰে

টয় নামৰ বাতৰি প্ৰতিষ্ঠানটোৰ এটা বাতৰিত এই মিউজিয়ামৰ প্ৰশাসক ৰাজীৱ ভিলেকাৰৰ এটা উদ্ধৃতি দি এইদৰে কোৱা হৈছিল যে, “ঘৰপুৰে ১৯৩০ৰ পৰা১৯৫৪ চনলৈ এই সংগ্ৰহালয়ৰ কিউৰেটৰ আছিল। সংগ্ৰহালয়লৈ তেওঁৰ অৱদান অপৰিসীম... ইয়াত থকা এটা হল তেওঁলৈ সন্মান যাঁচি তেওঁৰ নামত ৰখা হৈছে।” এই মিউজিয়ামৰ জৰিয়তে অশিক্ষিত জনগণক আধুনিক পদ্ধতিৰে কৃষি, ইঞ্জিনিয়াৰিং আৰু বিজ্ঞানৰ শিক্ষা প্ৰদানেই ঘৰপুৰেৰ উদ্দেশ্য আছিল।

সৃষ্টিজ্ঞান

সংগ্ৰহালয়টোৱে ১৯২৮ চনৰপৰা সৃষ্টিজ্ঞান নামে এখন মাহেকীয়া আলোচনী প্ৰকাশ কৰি আহিছে। ই হৈছে মাৰাঠী ভাষাত প্ৰকাশিত এখন জনপ্ৰিয় বিজ্ঞান আলোচনী। বিজ্ঞান আৰু প্ৰযুক্তিৰ বিভিন্ন শাখাৰ বিজ্ঞানী আৰু বিশেষজ্ঞসকলে আলোচনীখনত সৰল ভাষাত জনপ্ৰিয় প্ৰবন্ধ লেখে।

তথ্যসূত্ৰ

শ্ৰেণী:মহাত্মা গান্ধী
শ্ৰেণী:সংগ্ৰহালয়
উৰ্মিলা মহন্ত

উৰ্মিলা মহন্ত এগৰাকী ভাৰতীয় অভিনেত্ৰী। পুনেত অৱস্থিত ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানত শিক্ষা গ্ৰহণ কৰা উৰ্মিলাই বৰ্তমানলৈকে ভালেসংখ্যক নাটক, চুটি চিনেমা আৰু দূৰদৰ্শনৰ ছিৰিজ আদিত অভিনয় কৰিছে। ২০১২ চনত প্ৰথমবাৰৰ বাবে তামিল অপৰাধ থ্ৰিলাৰ ছবি 'Vazhakku Enn 18/9'-ত অভিনয় কৰি উৰ্মিলাই সমালোচকৰ উচ্চ প্ৰশংসা পাবলৈ সক্ষম হয়।

প্ৰাৰম্ভিক জীৱন

উৰ্মিলা মহন্তৰ জন্ম হৈছিল অসমৰ সোণাপুৰত। তেওঁৰ পিতৃ গিৰিধৰ মহন্ত আৰু মাতৃ ৰমলা মহন্ত। তেওঁৰ তিনিগৰাকী সহোদৰ হ'ল- জুতিকা মহন্ত, মুনমী মহন্ত আৰু মুনীন্দ্ৰ মহন্ত। উৰ্মিলাই সোণাপুৰতে স্কুলীয়া শিক্ষা সাং কৰে আৰু ক্ষেত্ৰীৰ ডিমৰীয়া মহাবিদ্যালয়ৰ পৰা স্নাতক ডিগ্ৰী লাভ কৰে।

কৰ্মজীৱন

উৰ্মিলা মহন্তই শৈশৱৰে পৰা বিভিন্ন নাটক আদিত অভিনয় কৰি প্ৰশংসা তথা বঁটা আদি লাভ কৰিছিল। ইয়াৰ লগতে উৰ্মিলাই বিভন্ন চুটি কথাছবিত অভিনয় কৰি সমালোচকৰ প্ৰশংসা লাভ কৰিছে। তেওঁ অভিনয় কৰা 'Aaliya' নামৰ চুটি কথাছবিখনে ২০১২ চনৰ মুম্বাইত অনুষ্ঠিত আন্তঃৰাষ্ট্ৰীয় চলচ্চিত্ৰ মহোৎসৱত সমালোচকৰ বিশেষ বঁটা (Special Critic Award) লাভ কৰে। বাবে নিৰ্বাচন কৰে। উৰ্মিলাই এই বোলছবিত শ্লামসমূহত বাস কৰা জ্যোতি নামৰ ঘৰৰ বন কৰাৰ মহিলা এগৰাকীৰ চৰিত্ৰটোত কৰা বলিষ্ঠ অভিনয়ৰ বাবে উচ্চ প্ৰশংসা লাভ কৰে। এই বোলছবিখনে চিনেমাৰ জগতত বহুলভাৱে প্ৰশংসা লাভ কৰে। সমালোচকৰ দৃষ্টিত এই বোলছবিখন প্ৰশংসনীয়, নিশ্চিতভাৱে চাবলগীয়া আৰু বছৰটোৰ শ্ৰেষ্ঠ চলচ্চিত্ৰ

বৰ্তমান উৰ্মিলা মহন্তই পৰিচালক দিলীপ কে মুখাৰিয়া (Dilip K. Mukharia)-ৰ সৈতে মুখ্য ভূমিকাত অভিনীত বলিউডৰ প্ৰথমখন বোলছবিৰ বাবে কাম কৰি আছে। | | হিন্দী |
-
২০১৪ | টি আৰ পি আৰু | পল্লৱী | অসমীয়া |
-
২০১৬ | কথানদী | কেতেকী | অসমীয়া |
-
২০১৬ | বকুল | বকুল | অসমীয়া |
-
২০১৬ | আকিৰা | আন্না | হিন্দী |
-
২০১৭ | পূৰৱ কি আৱাজ | কনকলতা বৰুৱা/উৰ্মিলা| হিন্দী, অসমীয়া|
-
২০১৭ | অন্তৰীণ | তৰালী | অসমীয়া|
-
২০১৮ | পেডমেন | সাৱিত্ৰী | হিন্দী|
-
২০২২ | গুৱাহাটী ডাইৰীজ | জেনিফাৰ | অসমীয়া|
-
২০২৪ | চিকাৰ | | অসমীয়া|
}

চমু চলচ্চিত্ৰ
Aaliya
Their Story
Seng Kurthy

দুৰদৰ্শনৰ ধাৰাবাহিক
Murder
Tejimola
Crime Patrol

তথ্যসূত্ৰ

বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:অসমীয়া অভিনেত্ৰী‎
শ্ৰেণী:ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানৰ প্ৰাক্তন শিক্ষাৰ্থী
শ্ৰেণী:অসমীয়া চলচ্চিত্ৰৰ অভিনেত্ৰী
বিজ্ঞান লেখকৰ হাতপুথি

বিজ্ঞান লেখকৰ হাতপুথি গ্ৰন্থখনৰ লেখক দীনেশ চন্দ্ৰ গোস্বামী৷ তেখেতে ২০০৩ চনত এই গ্ৰন্থখন ৰচনা কৰে৷ গ্ৰন্থখনৰ প্ৰকাশক আছিল (অসম বিজ্ঞান সমিতি) যোৰহাট শাখা আৰু নবীন পুস্তকালয়, যোৰহাট৷

উদ্ধৃতি

(বিজ্ঞান) লেখক হ’ব খোজে যদি এতিয়াই লিখিবলৈ আৰম্ভ কৰক৷
যিয়েই নেলেখক লাগিলে, অধ্যয়ন, শ্ৰম আৰু সাধনা লাগিবই৷
বিজ্ঞান লেখক এজনৰ বাবে সমল গোটোৱা কথাটো এটা প্ৰধান সমস্যা আৰু আনহাতেদি ই এটা প্ৰধান বলো৷
আপোনাৰ লেখা আনৰ লেখাতকৈ বেলেগ কৰিবলৈ যত্ন কৰক৷ আপোনাৰ লেখাত আপোনাৰ ছাপ (Signature) থাকি যাব লাগে৷
কিছুমান লেখকে একেটা কথাকে পুনৰ পুনৰবাৰ বৰ্ণাই থাকে। এই দোষৰ বাবে এনেয়ে ভাল হোৱা লেখা এটাও নিৰস বা বিৰক্তিদায়ক হৈ পৰে। এই কথাত সাৱধান হৈ লেখকে দোহৰা অভ্যাসটো বাদ দিব লাগে।

তথ্য সংগ্ৰহ

শ্ৰেণী:অসমীয়া গ্ৰন্থ
শ্ৰেণী:অসমীয়া বি‍জ্ঞান সাহিত্য
নয়না উদুপি

নয়না উদুপি (জন্ম ১৯৭২ বা ১৯৭৩)

কৰ্মজীৱনৰ প্ৰাৰম্ভিক সংগ্ৰাম

উন্নত ডিজাইন পাঠ্যক্ৰম সম্পূৰ্ণ কৰাৰ পাছত, ২০০০ চনত নয়নাই চাকৰি বিচাৰিবলৈ আৰম্ভ কৰে। আৰম্ভণিতে তেওঁ ফ্ৰিলান্স কাম পাইছিল যদিও নিজৰ ট্ৰান্সজেণ্ডাৰ পৰিচয় প্ৰকাশ পোৱাৰ পিছত একাধিক চাকৰি প্ৰত্যাখ্যানৰ সন্মুখীন হয়। তাৰ পিছত তেওঁ পুনেত থকা এটা ট্ৰান্সজেণ্ডাৰ সমাজত যোগ দিয়ে আৰু তাত প্ৰায় তিনি বছৰ চিকিৎসা আৰু লিংগ-সংশ্লিষ্ট প্ৰক্ৰিয়াৰ মাজেৰে যায়। ভিক্ষাবৃত্তিৰ ওপৰত নিৰ্ভৰ নকৰাৰ সিদ্ধান্ত লৈ তেওঁ কম্পিউটাৰ দক্ষতা আৰু মাল্টিমিডিয়া পাঠ্যক্ৰম গ্ৰহণ কৰে। যদিও তিনি মাহত ২০টাতকৈ অধিক চাকৰি আবেদন প্ৰত্যাখ্যাত হয়, তেনে বাধাৰ পাছতো তেওঁ বেংগালুৰুলৈ উভতি আহে আৰু জীৱিকা নিৰ্বাহৰ বাবে কেইবাখনো চিনামাত অতিৰিক্ত শিল্পী হিচাপে কাম কৰে।

কৰ্পোৰেট জীৱন

পিছলৈ গৈ নয়না থ'ট ৱাৰ্কচ ইণ্ডিয়াত ভেণ্ডৰ মেনেজাৰ হিচাপে যোগ দিয়ে। আৰম্ভণিতে তেওঁ বিপণন দলৰ সৈতে কাম কৰিছিল আৰু পাছলৈ কোম্পানীয়ে তেওঁক গ্ৰাফিক ডিজাইন প্ৰশিক্ষণ প্ৰদান কৰে। সময়ৰ সৈতে তেওঁৰ দায়িত্ব বৃদ্ধি পায় আৰু সংস্থাটোৱে কৰ্মক্ষেত্ৰত সংবেদনশীলতা আৰু অন্তৰ্ভুক্তিমূলক পৰিৱেশ গঢ়ি তুলিবলৈ বিশেষ পদক্ষেপ গ্ৰহণ কৰে।

অধিকাৰ সজাগতা আৰু সহায়

বৈচিত্ৰ্য আৰু অন্তৰ্ভুক্তিৰ সমৰ্থক হিচাপে নয়নাই ভাৰতজুৰি ২০টাতকৈ অধিক কৰ্মশালা আৰু আলোচনা সভা অনুষ্ঠিত কৰিছে। ২০২২ চনত অভিনেতা অক্ষয় কুমাৰে উন্মোচন কৰা এখন কফি-টেবল গ্ৰন্থত ৭৫গৰাকী ট্ৰান্সজেণ্ডাৰ ব্যক্তিৰ সফলতাৰ কাহিনীৰ সৈতে তেওঁৰ কথাও অন্তৰ্ভুক্ত কৰা হয়। ২০১৮ চনত তেওঁ এখন ফেশ্বন ব্ৰেণ্ডৰ বাবে ৰেম্পত খোজ কাঢ়িছিল। তেওঁ কৰ্পোৰেট ক্ষেত্ৰত চাকৰি বিচৰা ট্ৰান্সজেণ্ডাৰ লোকসকলক পৰামৰ্শ আৰু সহায় আগবঢ়ায়।

ব্যক্তিগত জীৱন

২০২২ চনৰ তথ্য অনুসৰি, নয়না উদুপিৰ মাক সুশীলাৰ সৈতে ঘনিষ্ঠ সম্পৰ্ক আছে আৰু তেওঁলোক প্ৰতিদিনে যোগাযোগ ৰাখে। অৱসৰ সময়ত তেওঁ বাগিছা কৰা, অংকন আৰু ভ্ৰমণ ভাল পায়। তেওঁ এতিয়ালৈকে ১৫খনৰো অধিক চহৰ ভ্ৰমণ কৰিছে আৰু অবিবাহিত।

তথ্যসূত্ৰ

শ্ৰেণী:ভাৰতীয় ট্ৰান্সজেণ্ডাৰ মহিলা
শ্ৰেণী:কৰ্ণাটকৰ ব্যক্তি
মুছলমান

মুছলিম বা মুছলমান হৈছে ইছলাম ধৰ্মৰ আনুগত্যশীল এজন ব্যক্তি। ইছলামিক হজৰত মহম্মদৰ ওচৰত অৱতীৰ্ণ হোৱা কোৰআনক ঈশ্বৰৰ বাক্য বুলি মুছলমানসকলে গণ্য কৰে।

উদ্ধৃতি

المسلم هو الشخص الذي كرس عبادته لله وحده.
মুছলমান হ’ল এনে এজন ব্যক্তি যিয়ে নিজৰ ইবাদত কেৱল ঈশ্বৰৰ ওচৰত উৎসৰ্গা কৰিছে।
ইবনে আৰবী, কোৰআনৰ টীকা, ৰাজী, I, পৃ. ৪৩২, কায়ৰো, ১৩১৮/১৯০০

এইদৰে ৭১১ খ্ৰীষ্টাব্দত যেতিয়া মুছলমানসকলে উত্তৰ আফ্ৰিকাৰ পৰা জিব্ৰাল্টাৰ জলদ্বীপ পাৰ হৈ আইবেৰিয়ান উপদ্বীপ আক্ৰমণ কৰিছিল, তেতিয়া ইহুদীসকলে তেওঁলোকক খ্ৰীষ্টান নিৰ্যাতনৰ পৰা মুক্তিদাতা হিচাপে আদৰণি জনাইছিল।
জিয়ন জোহাৰ, চেফাৰ্ডিক এণ্ড মিজ্ৰাহি ইহুদী, নিউয়ৰ্ক, ২০০৫, পৃষ্ঠা ৮ – ৯।

বাহ্যিক সংযোগ

শ্ৰেণী:ইছলাম ধৰ্ম
প্ৰফুল্ল কুমাৰ সাহা

প্ৰফুল্ল কুমাৰ সাহা এজন অসমৰ ভাৰত স্বাধীনতা সংগ্ৰামী।

জন্ম আৰু শিক্ষা

অসমৰ কোকৰাঝাৰ জিলাৰ বাউলাগুৰি অঞ্চলৰ এজন স্বাধীনতা সংগ্ৰামী হৈছে প্ৰফুল্ল কুমাৰ সাহা। তেওঁৰ জন্ম ১৯১৯ চনত অবিভক্ত ভাৰতবৰ্ষৰ ঢাকাৰ গাইগুটীয়া জিলাৰ পূৰ্ণসাহা নামৰ ঠাইত হৈছিল। তেওঁ বলিয়াৰী হাইস্কুলত পঢ়িছিল আৰু একাদশ শ্ৰেণীত নামভৰ্তি কৰিছিল। বিদ্যালয়খনৰ অধ্যক্ষ অযোধ্যা চক্ৰৱৰ্তীয়ে ডেকা প্ৰফুল্ল কুমাৰ সাহাৰ হৃদয়ত স্বাধীনতাৰ শিখা জ্বলাই দিয়ে আৰু চক্ৰৱৰ্তীৰ নিৰ্দেশনাত তেওঁ ভাৰতীয় স্বাধীনতা সংগ্ৰামত জঁপিয়াই পৰে।

সংগ্ৰাম

১৯৩০ চনত আইন অমান্য (Civil Disobedience) আন্দোলনত জড়িত হোৱাৰ অপৰাধত সাহাক ঢাকাৰ কাৰাগাৰত বন্দী কৰি ৰখা হৈছিল। প্ৰায় তিনি বছৰতকৈ অধিক সময় কাৰাগাৰত কটাবলগীয়া হৈছিল। কাৰাবাসৰ পৰা মুক্তিৰ পিছত প্ৰফুল্ল কুমাৰে পুনৰ স্বাধীনতা সংগ্ৰামীসকলৰ লগত যোগদান কৰে। ফলত ১৯৩৪ চনত পুনৰ ব্ৰিটিছ চৰকাৰে গ্ৰেপ্তাৰ কৰে আৰু এইবাৰ কেন্দ্ৰীয় কাৰাগাৰলৈ লৈ যায়। সেই সময়ত তেওঁ আন বিপ্লৱীসকলৰ সৈতে নৱাবগঞ্জ, কাৰাকোপা, বেণ্ডেলিয়াৰত অনুষ্ঠিত হোৱা ৰেলী আৰু প্ৰতিবাদী কাৰ্যসূচীত যোগদান কৰে। ১৯৩৬ চনত কাৰাগাৰৰ পৰা মুক্তি পোৱাৰ পিছত তেওঁ কলিকতাত নেতাজী সুভাষ চন্দ্ৰ বসুক লগ পায়। তেওঁ ৰবীন্দ্ৰনাথ ঠাকুৰ আৰু দেশবন্ধু চিত্তৰঞ্জন দাসক লগ পোৱাৰ সুযোগ পাইছিল। ১৯৪২ চনত ভাৰত ত্যাগ আন্দোলনত যোগদান কৰি পুনৰ কলিকতাত গ্ৰেপ্তাৰ হয়। তিনি বছৰৰো অধিক সময় কাৰাবাস খাটিছিল।

স্বাধীনতাৰ পিছৰ সময়

দেশখনে স্বাধীনতা লাভ কৰাৰ পাছত তেওঁ দিনহাটা, কুচবিহাৰ, আৰু পশ্চিমবংগৰ আন আন ঠাইত থাকিবলৈ লয়। অৱশেষৰ শেষ দিনলৈকে অসমৰ কোকৰাঝাৰ জিলাৰ নিচেই ওচৰ বসতি স্থাপন কৰে। ২০০৮ চনৰ ৩ জুলাই তাৰিখে কোকৰাঝাৰ জিলাৰ বাউলাগুৰিত শেষ নিশ্বাস ত্যাগ কৰে।

সন্মান

অসমৰ প্ৰাক্তন মুখ্যমন্ত্ৰী শ্ৰীযুত প্ৰফুল্ল কুমাৰ মহন্তই আমাৰ স্বাধীনতা দিৱসৰ সোণালী জয়ন্তীত প্ৰফুল্ল কুমাৰ সাহাক তামৰ ঢাল সন্মান প্ৰদান কৰে।

তথ্যসূত্ৰ

শ্ৰেণী:অসমৰ স্বাধীনতা সংগ্ৰামী
কাচুনী কাৱিন্দী

কাচুনী কাৱিন্দী ফাৰ্নাণ্ডো, যি জনপ্ৰিয়ভাৱে কাচুনী কাৱিন্দী (ইংৰাজী: Kasuni Kavindi) নামেৰে পৰিচিত, এগৰাকী শ্ৰীলংকান অভিনেত্ৰী যিয়ে মঞ্চ, দূৰদৰ্শন আৰু চলচ্চিত্ৰত অভিনয় কৰে। তেওঁ নিজৰ নাটকীয় অভিনয়ৰ বাবে স্বীকৃতি লাভ কৰিছিল আৰু ২০১৪ চনত 'ৰাষ্ট্ৰীয় যুৱ নাট্য মহোৎসৱ'ত শ্ৰেষ্ঠ অভিনেত্ৰীৰ বঁটা লাভ কৰিছিল। ইয়াৰ উপৰিও তেওঁ 'ৰাজ্যিক নাট্য মহোৎসৱ' (২০১৫) আৰু 'ৰাষ্ট্ৰীয় যুৱ নাট্য মহোৎসৱ' (২০১৭)ত শ্ৰেষ্ঠ অভিনেত্ৰীৰ বাবে মনোনীত হৈছিল। গজমান আৰু চিহিনা সমী কৰণত কৰা অভিনয় উল্লেখযোগ্য।

শ্ৰীলংকাৰ প্ৰথমখন থ্ৰী-ডি এনিমেটেড ছবি গজমানত তেওঁৰ অংশগ্ৰহণৰ বাবে তেওঁ বিশেষ স্বীকৃতি লাভ কৰিছিল, য’ত তেওঁ মোচন কেপচাৰ পাৰফৰমেন্সৰ জৰিয়তে পদ্মাবতী চৰিত্ৰটো ৰূপায়ণ কৰিছিল। এই ছবিখনে শ্ৰীলংকাৰ চিনেমা জগতত দেশৰ প্ৰথম পূৰ্ণদৈৰ্ঘ্যৰ থ্ৰী-ডি এনিমেটেড ছবি হিচাপে এক মাইলৰ খুঁটি স্থাপন কৰিছিল আৰু তেওঁৰ অভিনয়ে মোচন কেপচাৰৰ জৰিয়তে এনিমেটেড চৰিত্ৰটোক জীৱন্ত কৰি তোলাত অৰিহণা যোগাইছিল।

প্ৰাৰম্ভিক জীৱন আৰু শিক্ষা

কাচুনী কাৱিন্দী ফাৰ্নাণ্ডোৰ জন্ম শ্ৰীলংকাৰ ৰত্নাপুৰাত হৈছিল। তেওঁ ৰত্নাপুৰাৰ ফাৰ্গুচন হাইস্কুলত প্ৰাথমিক আৰু মাধ্যমিক শিক্ষা গ্ৰহণ কৰিছিল।

পিছলৈ তেওঁ পৰিৱেশ্য কলাৰ উচ্চ শিক্ষা গ্ৰহণ কৰে আৰু দৃশ্য আৰু পৰিৱেশ্য কলা বিশ্ববিদ্যালয়ৰ পৰা কলা শাখাৰ স্নাতক ডিগ্ৰী লাভ কৰে।

তথ্যসূত্ৰ

বাহ্যিক সংযোগ

Plex – Kasuni Kavindi
Kinorium profile
NETTV4U biography
Trendnool profile
Mabumbe listing
BookMyShow listing

Actor.lk profile

শ্ৰেণী:শ্ৰীলংকাৰ অভিনেত্ৰী
৩৬ চৌৰিংগী লেন

৩৬ চৌৰিংগী লেন ১৯৮১ চনৰ অপৰ্ণা সেনৰ ৰচনা, পৰিচালনা আৰু শশী কাপুৰৰ প্ৰযোজনাৰে নিৰ্মিত এখন বাংলা ছবি। ইয়াৰ জৰিয়তে তেতিয়ালৈকে বাংলা চিনেমাৰ এগৰাকী আগশাৰীৰ অভিনেত্ৰী হিচাপে পৰিচিত সেনে পৰিচালক হিচাপে আত্মপ্ৰকাশ কৰে। মুক্তিৰ লগে লগে ছবিখনে যথেষ্ট সমাদৰ লাভ কৰিছিল। ইয়াত জেনিফাৰ কেণ্ডেলে মূল চৰিত্ৰটোত অভিনয় কৰিছে আৰু সমালোচকৰ প্ৰশংসা পাবলৈ সক্ষম হৈছে। অন্য চৰিত্ৰত অভিনয় কৰিছে ধৃতিমান চেটাৰ্জী আৰু দেৱশ্ৰী ৰায়ে। ছবিখনত ব্যৱহৃত দুটা প্ৰধান গীত আছিল ১৯৬০ দশকৰ ব্ৰায়ান হাইলেণ্ডৰ গীত "Yellow polka dot bikiny " আৰু মেৰী মাৰ্টিনৰ ১৯৬৪ চনৰ সংস্কৰণ "Silent night ।"

কাহিনী

স্বাধীনতা-উত্তৰ ভাৰতত এগৰাকী এংলো-ইণ্ডিয়ান শিক্ষয়িত্ৰী ভায়োলেট ষ্টোনহাম এতিয়া কলকাতাৰ ৩৬ চৌৰিংগী লেনত এক নিস্তব্ধ আৰু শান্তিপূৰ্ণ জীৱন যাপন কৰি আছে। তেওঁৰ ভাতৃ এডি বৃদ্ধ আৰু নাৰ্চিং হোমত অসুস্থ হৈ পৰি আছে। ভতিজী ৰোজমেৰীৰ বিয়া হোৱাৰ পিছত তেওঁ মেকুৰী ছাৰ টবিৰ সৈতে অকলে থাকে। জীৱনত তেওঁৰ একমাত্ৰ আনন্দ আছিল শ্বেক্সপীয়েৰক পঢ়োৱা যদিও তেওঁ ছাত্ৰ-ছাত্ৰীৰ আগ্ৰহ দেখা নাপায়।

বৰদিনৰ দিনা গীৰ্জাৰ পৰা ঘৰলৈ উভতি অহা ভায়োলেটে তেওঁৰ প্ৰাক্তন ছাত্ৰী নন্দিতা আৰু তেওঁৰ লেখক-প্ৰেমিক সমৰেশক লগ পায় আৰু তেওঁলোকক কফি খাবলৈ মাতে। প্ৰথম অৱস্থাত কিছু দ্বিধাবোধ কৰাৰ পিছত তেওঁলোকে তেওঁৰ নিমন্ত্ৰণ গ্ৰহণ কৰৰে। কিন্তু তেওঁলোকে সোনকালে উপলব্ধি কৰে যে ভায়োলেট কৰ্মস্থলীত থকাৰ সময়ত তেওঁলোকৰ আড্ডাৰ বাবে ভায়োলেটৰ এপাৰ্টমেণ্টটো একেবাৰে উপযুক্ত। সমৰেশে যেতিয়া ভায়োলেটৰ এপাৰ্টমেণ্টটো স্কুলৰ সময়ত ব্যৱহাৰ কৰিবলৈ অনুৰোধ কৰে আৰু তেওঁ নিজৰ উপন্যাসখনৰ কাম কৰিব বিচাৰে বুলি কয়, তেতিয়া ভায়োলেট মান্তি হয়। সমৰেশ আৰু নন্দিতাই অতিকৈ বিচৰা গোপনীয়তা পালে আৰু ভায়োলেটে কামৰ পৰা ঘৰলৈ উভতি আহোঁতে তেওঁলোকৰ সৈতে সময় কটাব পাৰে।

অৱশেষত সমৰেশ আৰু নন্দিতাৰ বিয়া হয়, আৰু তেওঁলোকে নিজৰ জীৱনটো আগুৱাই লৈ যায়। ভায়োলেটে বৰদিনৰ দিনা তেওঁলোকক দেখা কৰিব বিচাৰে আৰু তেওঁলোকৰ বাবে এটা কেক তৈয়াৰ কৰে। অৱশ্যে তেওঁলোকৰ ঘৰত সেইদিনা পাৰ্টি এটা আছিল আৰু ভায়োলেট আহিলে এক অস্বস্তিকৰ পৰিস্থিতিত পৰিব বুলি বৰদিনৰ সময়ত চহৰত নাথাকে বুলি মিছা কথা কয়। শেষত ভায়োলেটে গম পায় যে তেওঁক মিছা কথা কোৱা হৈছে। তেওঁ পুনৰ নিজৰ অকলশৰীয়া জীৱনলৈ উভতি যায়। ছবিখনৰ শেষৰ দৃশ্যটোত ভায়োলেটে উচ্চস্বৰে কিং লিয়াৰ আবৃত্তি কৰা দেখা যায়, য’ত তেওঁৰ একমাত্ৰ দৰ্শক হৈছে ৰাস্তাৰ কুকুৰ।
শ্ৰেষ্ঠ পৰিচালক-অপৰ্না সেন
শ্ৰেষ্ঠ চিত্ৰগ্ৰহণ- অশোক মেহতা
শ্ৰেষ্ঠ ইংৰাজী ছবিৰ ৰাষ্ট্ৰীয় চলচ্চিত্ৰ বঁটা

তথ্য সংগ্ৰহ

বাহ্যিক সংযোগ

Film review
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:বঙালী চলচ্চিত্ৰ
শ্ৰেণী:ইংৰাজী চলচ্চিত্ৰ
শ্ৰেণী:১৯৮১ বৰ্ষৰ চলচ্চিত্ৰ
শ্ৰেণী:শ্ৰেষ্ঠ ইংৰাজী ছবিৰ ৰাষ্ট্ৰীয় চলচ্চিত্ৰ বঁটা বিজয়ী
আতহাৰ আলি

আতহাৰ আলী (; ১৮৯১-১৯৭৬) এজন বাংলাদেশী ইছলামিক কৰ্মী, লেখক, শিক্ষক আৰু ৰাজনীতিবিদ। তেওঁ ভাৰতীয় স্বাধীনতা আন্দোলনত অংশগ্ৰহণ কৰিছিল আৰু নিজাম-ই-ইছলাম পাৰ্টিৰ প্ৰাক্তন সভাপতি আছিল। আলী দেওবন্দী আন্দোলনৰ অন্যতম প্ৰতিষ্ঠাপক আশ্ৰফ আলী থানৱীৰ খলিফাও আছিল।

প্ৰাৰম্ভিক জীৱন

ব্ৰিটিছ ভাৰতৰ বংগ প্ৰেচিডেন্সিৰ চিলেট জিলাৰ বেনীবজাৰৰ ঘুংগদিয়া নৱাংগাও গাঁৱত বঙালী মুছলমান পৰিয়ালত আতহাৰ আলীৰ জন্ম হৈছিল। তেওঁৰ পিতৃ আজিম খান আছিল মৌলৱী। আলীয়ে ঝিংগাবাৰী আলিয়া মাদ্ৰাছাত প্ৰাথমিক আৰু মাধ্যমিক শিক্ষা সমাপ্ত কৰে।

ইয়াৰ পিছত তেওঁ উত্তৰ ভাৰতলৈ গুচি যায় আৰু মৰাদাবাদৰ জামিয়া কাছমিয়া মাদ্ৰাছা শ্বাহী, ৰামপুৰ ৰাজ্যৰ মাদ্ৰাছা আলিয়া আৰু তাৰ পিছত চাহাৰানপুৰৰ মাজাহিৰ উলুমত ইছলামিক বিজ্ঞান অধ্যয়ন কৰে। ইয়াৰ পিছত তেওঁ আনোৱাৰ শ্বাহ কাশ্মীৰী আৰু শ্বাব্বিৰ আহমদ উছমানীৰ অধীনত দাৰুল উলুম দেওবন্দত হাদীছ অধ্যয়ন কৰে আৰু তাৰ পৰা তেওঁ ১৩৩৮ হিজৰী (১৯১৯-১৯২০ খ্ৰীষ্টাব্দ)ত স্নাতক ডিগ্ৰী লাভ কৰে। ইয়াৰ পিছত আলীয়ে আশ্ৰাফ আলী থানৱীৰ অধীনত কাৰ্যনিৰ্বাহ কৰে, যাৰ পৰা তেওঁ তিনি বছৰ বাটিন অধ্যয়ন কৰে আৰু তাৰ পৰা খিলাফত লাভ কৰে।

কৰ্মজীৱন

বংগৰ মাদ্ৰাছা যেনে: চিলেটৰ ঝিংগাবাৰী আলিয়া মাদ্ৰাছা, ব্ৰহ্মনবৰীয়াৰ জামিয়া ইছলামিয়া ইউনুছিয়া আৰু কমিলাৰ জামিয়া মিলিয়াত শিক্ষকতাৰ জৰিয়তে আলীৰ কৰ্মজীৱন আৰম্ভ হৈছিল । ১৯০৯ চনলৈকে তেওঁ কিশোৰগঞ্জৰ শ্বাহিদী মছজিদৰ ইমাম হিচাপে কাম কৰিছিল। ১৯৪৫ চনত আলীয়ে কিশোৰগঞ্জত মছজিদ চৌহদত জামিয়া এমদাদিয়া মাদ্ৰাছা প্ৰতিষ্ঠা কৰে। পিছলৈ তেওঁ মৈইমনছিঙত দাৰুল উলুম মাদ্ৰাছাও প্ৰতিষ্ঠা কৰে। তেওঁ ইছলামক আইনী ব্যৱস্থাত অন্তৰ্ভুক্ত কৰাৰ বাবে কাম কৰিছিল।আয়ুব খানৰ ৰাষ্ট্ৰপতিত্বৰ সময়ত তেওঁ গণতান্ত্ৰিক অধিকাৰ পুনৰুদ্ধাৰৰ পোষকতা কৰিছিল আৰু পৰৱৰ্তী সময়ত কাৰাগাৰত ভৰ্তি হৈছিল।

১৯৬৫ চনৰ ভাৰত-পাকিস্তানী যুদ্ধ আৰম্ভ হোৱাৰ আগতেই তেওঁক মুকলি কৰি দিয়া হৈছিল, আৰু ইয়াৰ পিছত তেওঁ ৰাজনীতিৰ পৰা আঁতৰি গৈছিল। তেওঁ ৰাজহুৱা বক্তৃতাৰ জৰিয়তে বঙালী মুছলমান জনসাধাৰণৰ মাজত ইছলামিক শিক্ষাৰ প্ৰচাৰত অধিক মনোনিৱেশ কৰিবলৈ আৰম্ভ কৰে।

মৃত্যু

১৯৭৬ চনৰ ৬ অক্টোবৰত আতহাৰ আলীয়ে প্ৰতিষ্ঠা কৰা মাদ্ৰাছা জামিয়া আল ইছলামিয়া, চোৰপাৰা চৌহদত তেওঁৰ মৃত্যু হয়। তেওঁ পক্ষাগাতগ্ৰস্ততাত আক্ৰান্ত হৈছিল৷

তথ্যসূত্ৰ

শ্ৰেণী:বাংলাদেশৰ ব্যক্তি
শ্ৰেণী:মৃত ব্যক্তি
ওছান

ওছান দক্ষিণ ভাৰতৰ কেৰালাৰ মুছলমানৰ এটা সম্প্ৰদায় বা গোট। মধ্য মালাবাৰ উপকূলৰ (উত্তৰ কেৰালা) মুছলমানসকলৰ মাজত ওছান পুৰুষসকল পৰম্পৰাগত চুন্নত ওছান মহিলাসকল গৰ্ভৱতী মহিলাৰ প্ৰসৱৰ পূৰ্বে আৰু প্ৰসৱৰ পিছৰ যত্নৰ বিশেষজ্ঞ (ধাত্ৰী)আছিল। ওছান কেৰেলাৰ মুছলমান সম্প্ৰদায়ৰ মুছলমান।

তথ্যসূত্ৰ

শ্ৰেণী:ভাৰতৰ মুছলমান সম্প্ৰদায়
নিৰ্ভয়া সমাৰোহ

নিৰ্ভয়া সমাৰোহ মহিলাৰ অধিকাৰৰ বিষয়ে সজাগতা বৃদ্ধিৰ বাবে 'অনাৰ ফৰ ৱমেন নেচনেল কেম্পেইন' বা মহিলাৰ সন্মানৰ বাবে ৰাষ্ট্ৰীয় অভিযানৰ দ্বাৰা আয়োজিত এক বাৰ্ষিক নৃত্য আৰু সাংগীতিক অনুষ্ঠান। ২০১২ চনৰ দিল্লী দলবদ্ধ ধৰ্ষণৰ ভুক্তভোগীৰ নামেৰে নামকৰণ কৰা উৎসৱটো মহিলাৰ বিৰুদ্ধে হিংসাৰ সকলো ভুক্তভোগীৰ প্ৰতি উছৰ্গা হিচাপে ইয়াক উপস্থাপন কৰা হৈছে। মহিলা অধিকাৰ কৰ্মী মানসী প্ৰধানে প্ৰতিষ্ঠা কৰা এই উৎসৱটো প্ৰথমবাৰৰ বাবে ২০১৩ চনৰ ৯ জুলাইত অনুষ্ঠিত হৈছিল। মহোৎসৱৰ দ্বিতীয় সংস্কৰণ ৯ এপ্ৰিল ২০১৫ তাৰিখে নতুন দিল্লীৰ ইণ্ডিয়া হেবিটেট চেণ্টাৰত অনুষ্ঠিত হৈছিল। নিৰ্ভয়া সমাৰোহত সাধাৰণতে ভাৰতীয় শাস্ত্ৰীয় সংগীত আৰু ভাৰতীয় শাস্ত্ৰীয় নৃত্যত বিশেষভাৱে গুৰুত্ব আৰোপ কৰা হয়।

ইতিহাস

মহিলাৰ সন্মানৰ বাবে ৰাষ্ট্ৰীয় অভিযান মহিলাৰ বিৰুদ্ধে হিংসা ৰক্ষা কৰিবলৈ ভাৰতত এক দেশব্যাপী আন্দোলন। এই আন্দোলন ২০০৯ চনত মহিলা অধিকাৰ কৰ্মী মানসী প্ৰধানে প্ৰতিষ্ঠা কৰিছিল। এই আন্দোলনৰ মুখ্য উদ্দেশ্য হৈছে ভাৰতত মহিলাৰ বিৰুদ্ধে হোৱা হিংসা ৰক্ষা কৰা আৰু দেশৰ সকলো মহিলাৰ বাবে অৰ্থনৈতিক, সামাজিক আৰু ৰাজনৈতিক ন্যায় সুৰক্ষিত কৰা। ২০১৩ চনত মহিলাৰ সন্মানৰ বাবে ৰাষ্ট্ৰীয় অভিযানৰ সন্মানৰ অন্যতম ধ্বজাবাহী অনুষ্ঠান হিচাপে নিৰ্ভয়া সমাৰোহৰ ধাৰণা কৰা হৈছিল। ইয়াৰ মুখ্য উদ্দেশ্য আছিল মহিলাৰ অধিকাৰৰ ওপৰত মানুহক সংবেদনশীল কৰিবলৈ ভাৰতীয় নৃত্য আৰু সংগীতৰ সৰ্বশ্ৰেষ্ঠ ব্যৱহাৰ কৰা আৰু মহিলাৰ বিৰুদ্ধে হিংসা বন্ধ কৰাৰ বাবে ইয়াৰ আন্দোলনৰ সমৰ্থনত জনমত সংগ্ৰহ কৰা। ২০১৩ চনৰ ৯ জুলাইত ইয়াৰ প্ৰথম সংস্কৰণ অনুষ্ঠিত হৈছিল।

উৎসৱ কাৰ্যসূচী

উৎসৱটোত বিশিষ্ট ভাৰতীয় শিল্পীসকলৰ নৃত্য আৰু সংগীত প্ৰদৰ্শন "আমাৰ ভিতৰত জুই জ্বলাই ৰাখিবলৈ..." উৎসৱৰ টেগলাইনৰ সৈতে সংগতি ৰাখি প্ৰদৰ্শন কৰা হয়। ২০১২ চনৰ দিল্লী দলবদ্ধ ধৰ্ষণৰ ভুক্তভোগীক স্মৰণ কৰাৰ লগতে মহিলাৰ বিৰুদ্ধে হিংসাৰ সকলো ভুক্তভোগীৰ প্ৰতি উছৰ্গিত বিভিন্ন আলেখ্য সংগীত আৰু নৃত্যৰ মাধ্যমত প্ৰকাশ কৰা হয়।

নিৰ্ভয়া সন্মান

নিৰ্ভয়া সমাৰোহ উপলক্ষে 'নিৰ্ভয়া সন্মান' নামেৰে এক বঁটা মহিলাসকলক সৱলীকৰণত তেওঁলোকৰ অৱদানৰ বাবে ভাৰতৰ এক আগশাৰীৰ সংগঠনক প্ৰদান কৰা হয়। ২০১৩ চনৰ ৯ জুলাইত অনুষ্ঠিত প্ৰথম নিৰ্ভয়া সমাৰোহত ব্ৰহ্ম কুমাৰী বিশ্ব আধ্যাত্মিক বিশ্ববিদ্যালয়ক প্ৰথম নিৰ্ভয়া সন্মান প্ৰদান কৰা হৈছিল। ২০১৫ চনৰ ৯ এপ্ৰিল তাৰিখে অনুষ্ঠিত দ্বিতীয় নিৰ্ভয়া সমাৰোহত মিছনেৰীজ অৱ চেৰিটিক দ্বিতীয় নিৰ্ভয়া সন্মান প্ৰদান কৰা হৈছিল।

নিৰ্ভয়া পুৰস্কাৰ

বিভিন্ন ক্ষেত্ৰত মহিলা সফলসকলক নিৰ্ভয়া সমাৰোহ উপলক্ষে নিৰ্ভয়া পুৰস্কাৰৰ সৈতে সম্বৰ্ধনা জনোৱা হয়।

তথ্য উৎস

শ্ৰেণী:ভাৰতত নাৰীৰ অধিকাৰ
মহাৰাজা বীৰ বিক্ৰম বিশ্ববিদ্যালয়

মহাৰাজা বীৰ বিক্ৰম বিশ্ববিদ্যালয় (এম.বি.বি. বিশ্ববিদ্যালয়) এখন ৰাজ্যিক বিশ্ববিদ্যালয়।বিশ্ববিদ্যালয়খন ভাৰতৰ ত্ৰিপুৰা ৰাজ্যৰ আগৰতলাত অৱস্থিত।
বীৰ বিক্ৰম সোঁৱৰণী মহাবিদ্যালয়।
মহাৰাজ বীৰ বিক্ৰম মহাবিদ্যালয়।
ত্ৰিপূৰা চৰকাৰী আইন মহাবিদ্যালয়।

ইতিহাস

২০১৫ চনত ত্ৰিপূৰা চৰকাৰৰ মহাৰাজা বীৰ বিক্ৰম বিশ্ববিদ্যালয় আইন ২০১৫ৰ জৰিয়তে বিশ্ববিদ্যালয়খন প্ৰতিষ্ঠা লাভ কৰে।আৰু তেতিয়াৰ ত্ৰিপুৰাৰ ৰাজ্যপাল তথাগত ৰায়ে বিশ্ববিদ্যালয়ৰ আধাৰশিলা স্থাপন কৰে। গৌতম কুমাৰ বসু বিশ্ববিদ্যালয়খনৰ প্ৰথম উপাচাৰ্য (VC) আছিল।২০১৯ চনৰ ডিচেম্বৰ মাহত সত্যদেও পোদ্দাৰ পৰৱৰ্তী উপাচাৰ্য (VC) হিচাপে নিযুক্তি লাভ কৰে। ২০২৫ চনৰ ফেব্ৰুৱাৰী মাহত পোদ্দাৰদেৱে অৱসৰ গ্ৰহণ কৰে।
বৰ্তমানৰ বিভাস দেৱে উপাচাৰ্য হিচাপে ২০২৫ চনৰ মাৰ্চ মাহত দায়িত্ব গ্ৰহণ কৰে।

অৱস্থান

বিশ্ববিদ্যালয়ৰ চৌহদ আগৰতলা চহৰৰ মাজ-মজিয়াৰপৰা ৩ কিলোমিটাৰ দূৰত কলেজ টিলাত অৱস্থিত।

তথ্যসূত্ৰ
দ্য আছাম ট্ৰিবিউন

দ্য আসাম ট্ৰিবিউন (The Assam Tribune) হৈছে এখন ভাৰতীয় ইংৰাজী দৈনিক বাতৰি কাকত, যি গুৱাহাটী আৰু ডিব্ৰুগড়ৰ পৰা প্ৰকাশ পায়। বৰ্তমান ৭,০০,০০০ৰো অধিক প্ৰচাৰসংখ্যা আৰু ৩০ লাখৰো অধিক পঢ়ুৱৈৰ সৈতে এইখন উত্তৰ-পূব ভাৰতৰ আটাইতকৈ বেছি পঠিত ইংৰাজী কাকত। এই কাকতখন প্ৰথম ১৯৩৯ চনত গুৱাহাটীত প্ৰতিষ্ঠা কৰা হৈছিল।

, বৰ্তমান সম্পাদক হৈছে প্ৰফুল্ল গোবিন্দ বৰুৱা, যি প্ৰতিষ্ঠাপক ৰাধা গোবিন্দ বৰুৱাৰ পুত্ৰ; আৰু পি. জে. বৰুৱা হৈছে কাৰ্যবাহী সম্পাদক।

ইতিহাস

এই কাকতখন ১৯৩৯ চনৰ ৪ আগষ্টত ৰাধা গোবিন্দ বৰুৱাই গুৱাহাটীত সাপ্তাহিক কাকতৰূপে আৰম্ভ কৰিছিল আৰু সম্পাদক আছিল লক্ষ্মীনাথ ফুকন। বৰ্তমান কাকতখন গুৱাহাটী আৰু ডিব্ৰুগড়ৰ পৰা দৈনিক ৰূপে প্ৰকাশিত হয়। এই কাকতখনে অসমত এক বৃহৎ পঢ়ুৱৈ গোট লাভ কৰিছে আৰু উত্তৰ-পূব ভাৰতত আটাইতকৈ জনপ্ৰিয় কাকতৰূপে বিবেচিত। দ্য অসম ট্ৰিবিউন-এ বিশ্বাসযোগ্য বাতৰিৰ বাবে আৰু উচ্চ প্ৰচাৰসংখ্যাৰ বাবে পৰিচিত। ২০১৪ চনত, ভাৰতৰ প্ৰধানমন্ত্ৰী নৰেন্দ্ৰ মোদীৰ উপস্থিতিত কাকতখনৰ প্লেটিনাম জুবিলী উদযাপন কৰা হৈছিল।

বিতৰ্ক

২০২১ চনৰ ২৮ মাৰ্চ, ২০২১ অসম বিধানসভা নিৰ্বাচনৰ প্ৰথম পৰ্যায়ৰ ভোটগ্ৰহণৰ পাছদিনা, এই কাকতখনে মূৰ পৃষ্ঠাত এক বিজ্ঞাপন প্ৰকাশ কৰিছিল য’ত কোৱা হৈছিল যে বিজেপি-এ উপৰ অসমৰ সকলো আসন জিকিব। একে বিজ্ঞাপন অসমৰ ৭টা আন কাকততো প্ৰকাশ পাইছিল। কংগ্ৰেছ দলে অভিযোগ উত্থাপন কৰিছিল যে এইটো বাকী পৰ্যায়ৰ ভোট আগতে ভোটাৰক প্ৰভাৱিত আৰু বিভ্ৰান্ত কৰাৰ এটা চেষ্টা আৰু ই প্ৰতিনিধিত্ব আইন, ১৯৫১ আৰু নিৰ্বাচন আয়োগৰ নিৰ্দেশনাৰ উলংঘন। এই বিতৰ্ক সম্পৰ্কে কাকতখনৰ সম্পাদক প্ৰফুল্ল গোবিন্দ বৰুৱায়ে দ্য টেলিগ্ৰাফক ক’লে যে "এই বিজ্ঞাপনখন পিছত আহিছিল।"

তথ্য সংগ্ৰহ

বাহ্যিক সংযোগ

দ্য আছাম ট্ৰিবিউনৰ ইণ্টাৰনেট সংস্কৰণ

শ্ৰেণী:অসমৰ সংবাদ পত্ৰ